Public procurement notice: Voluntary Ex Ante Transparency Notice
Published: 2018-10-04
Buyer: Aarhus Universitet
Country: DK
Contract type: Works
Procedure: Contract award without prior publication
CPV classification: 45214000: Construction work for education buildings
Estimated value: 478000000 DKK
Award criteria: Lowest price

Technical requirements: Kontrakten omfatter et lejemål på Nørrebrogade 44, 8000 Aarhus, der i dag ejes af Region Midt og anvendes af Aarhus Universitetshospital, og som ved betinget salgsaftale af 5.1.2016 er solgt til FEAS. Lejemålet er en del af 1870-bygningskomplekset. Lejemålet er til brug for Aarhus Universitets undervisningsaktiviteter, kontor og laboratoriebrug med tilhørende kælderareal. Det lejede omfatter ca. 20 693 m2 og 3 031 m2 kælder. For anvendelse af lejemålet til de forudsatte aktiviteter foretager udlejer en renovering/ombygning af ejendommen forud for indflytning. Overtagelsen af lejemålet forventes at være d. 1.11.2021. Lejeaftalen er for Aarhus Universitet uopsigelig i 10 år, mens lejeaftalen for udlejer er uopsigelig i 15 år. Lejemålets placering muliggør, at Aarhus Universitet kan bevare sin unikke geografiske sammenhæng omkring Universitetsparken, Katrinebjerg-området og Nobelparken.
I forbindelse med renoveringen/ombygningen af de eksisterende lokaler til Aarhus Universitets brug af lejemålet forestår udlejer nogle bygge- og anlægsarbejder. Værdien af disse bygge- og anlægsarbejder er ca. 478 000 000. Udlejer skal i forbindelsen med renoveringen/ombygningen af lejemålet agere som udbudsfuldmægtig og dermed sikre, at bygge- og anlægsarbejderne udbydes i henhold til udbudslovens regler. Samtlige bygge- og anlægsarbejder udbydes af udlejer.
Udlejer skal endvidere koordinere implementeringen og installationen af bygherreleverancer i form af Data-installationer og AIA/ADK-installationer. Disse installationer udbydes af udlejer i Aarhus Univeristets navn og for Aarhus Universitets regning.
Aarhus Universitet har behov for at udvide sin lokalekapacitet til brug for såvel undervisning, kontor og laboratorier. Aarhus Universitet er imidlertid kendetegnet ved sin unikke sammenhængende geografiske placering omkring Universitetsparken, Katrinebjerg-området og Nobelparken, hvorfor udvidelsen af universitetets kapacitet også skal ske i dette område af hensyn til at bevare dette centrale kendetegn ved Aarhus Universitet.
I forbindelse med Aarhus Universitetshospitals fraflytning af ejendommen på Nørrebrogade, der er beliggende som naboejendom til Universitetsparken, og FEAS' køb af denne ejendom, har Aarhus Universitet fået mulighed for at udvide sin kapacitet som ønsket på denne ejendom. FEAS har købt ejendommen med overtagelse pr. 1.5.2019.
Da Aarhus Universitet ikke har hjemmel til at eje egen ejendom, er Aarhus Universitet nødsaget til at indgå lejeaftale med FEAS vedrørende det ønskede lejemål. For at lejemålet kan anvendes til den af Aarhus Universitet forudsatte brug, er der behov for en renovering/ombygning af lejemålet. Aarhus Universitet ønsker på denne baggrund at indgå en aftale med FEAS, hvorefter FEAS forpligter sig til at renovere/ombygge en del af 1870-bygningskomplekset til brug for Aarhus Universitets aktiviteter og udleje dette lejemål til Aarhus Universitet.
Det er Aarhus Universitets vurdering, at lejeaftalen med FEAS ikke er udbudspligtig, jf. udbudslovens § 21, nr. 1, der undtager lejeaftaler fra udbudspligt. Selv hvis lejeaftalen som følge af Aarhus Universitets indflydelse på indretningen af lejemålet anses for at udgøre en bygge- og anlægsaftale, er det Aarhus Universitets vurdering, at udbudspligten er fuldt ud afløftet ved FEAS’ udbud af disse bygge- og anlægsarbejder. Det er endvidere Aarhus Universitets vurdering, at idet Aarhus Universitet har en sagligt begrundet interesse i at bevare det unikke geografisk sammenhængende universitet, og idet der ikke findes andre ejendomme, der kan opfylde dette behov, er der ikke et rimeligt praktisabelt alternativ for Aarhus Universitet til at indgå en lejeaftale med FEAS og lade FEAS udbyde de bygge- og anlægsarbejder, der er forbundet med tilpasningen af lejemålet til Aarhus Universitets behov.
FEAS agerer som Aarhus Universitets udbudsfuldmægtig, og i den forbindelse udbydes samtlige bygge- og anlægsarbejder til ombygning af lejemålet efter bestemmelserne i udbudsloven.
I tilfælde hvor ordregiver forud for kontraktindgåelse har offentliggjort en bekendtgørelse i Den Europæiske Unions Tidende, hvoraf det fremgår, at ordregiveren agter at indgå kontrakt med en bestemt virksomhed, og denne bekendtgørelse indeholder en begrundelse for ordregivers beslutning om at tildele kontrakten uden forudgående offentliggørelse af en bekendtgørelse i Den Europæiske Unions Tidende, og når kontrakten ikke er indgået inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort, skal klage i forbindelse med ordregivers beslutning om, at ordregiveren har til hensigt at indgå kontrakt med en bestemt virksomhed være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse om, at ordregiver har indgået en kontrakt. Klagen skal vedlægges klagegebyr på 20 000 DKK.


Winner: Forskningsfondens Ejendomsselskab A/S
Award value: 478000000